Suomen valtio on kärsinyt viime vuoden lopulla suuren, runsaan puolen miljardin euron takaustappion.

Suomen valtio on kärsinyt viime vuoden lopulla suuren, runsaan puolen miljardin euron takaustappion. Kuvituskuva. AOP

Suomen valtio on kärsinyt viime vuoden lopulla suuren, runsaan puolen miljardin euron takaustappion. Asia ilmenee tilastokeskuksen tiistaina julkistamasta tiedotteesta, jossa kerrotaan valtion takauskannan kehityksestä 2016.

- Maksetut takauskorvaukset olivat neljännellä vuosineljänneksellä 508 miljoonaa euroa. Vuoden aikana maksettuja korvauksia oli kaiken kaikkiaan 575 miljoonaa euroa, tiedotteessa todetaan.

Yliaktuaari Mira Lehmuskoski ei kerro, mistä takaustappio on syntynyt.

- Emme voi kommentoida yksittäisten tiedonantajien tietoja. Se on luku, jossa on yhteensä eri tahojen... ja minä en voi lähteä sitä avaamaan, koska me olemme tiedonantajilta nämä luvut saaneet ja se vaatisi tiedonantajien yksittäisten tietojen esittämistä.

Onko valtion kassasta nyt sitten maksettu yli puoli miljardia takaustappiota?

- Takaustappiota on lähtenyt niiden tahojen kassoista, jotka vastaavat valtion tai valtion puolesta annetuista takauksista.

Pystyykö asiaa sanomaan tarkemmin?

- Minä en valitettavasti voi enempää kommentoida, koska seuraavaksi, jos kommentoisin lisää, niin kertoisin sen, mitä minä en saa kertoa.

Osaatteko neuvoa eteenpäin, kuka pystyisi kertomaan enemmän? Miltä viranomaiselta tiedon voisi saada?

- Ei. Valitettavasti ei näiden meidän tilastojen osalta.

Valtiovarainministeriölle tieto yli puolen miljardin mällistä tulee yllätyksenä.

- Minulla itselläni ei ole tuosta tietoa, mistä tämä pomppu voisi johtua. Kysyin asiaa myös parilta kollegalta eikä heilläkään ollut tietoa, talouspolitiikan koordinaattori Sami Yläoutinen valtiovarainministeriöstä sanoo.

- Tosi tämä on sellainen asia, joka kiinnostaa, mutta nyt täytyy selvitellä, mistä tässä on oikein kyse, onko kyse virheestä tai jostain muusta, hän lisää.